"LEKGOTLA LA DITSHWANELO TSA BOTHO LA AFORIKABORWA 11 Karolo 19 e letlelela ditshwanelo tsa sepolotiki Mongwe le mongwe o na le tshwanelo ya go dira ditlhopho tsa sepolotiki ka kgololesego, tse di jaaka tshwanelo ya: • Go tlhama mokgatlho wa sepolotiki; le • Go tsaya karolo mo ditirong tsa lekoko la sepolotiki. Moagi mongwe le mongwe o na le tshwanelo: • Ditlhopho tse di gololesegileng le tse di sa gobeleleng; • Go boutela mo sephiring ka nako ya ditlhopho; le • Go emela go tsena mo ofising ya setšhaba le, fa a tlhophilwe a tseye maemo le go dira tiro ya ofisi eo. Webosaete ya Lekgotla le le Ikemetseng la Ditlhopho (IEC) le diofisi tsa yone bosetšhaba di neela tshedimosetso e e nang le dintlha ka botlalo ka ga tshwanelo ya bouta, ditlhopho le botsayakarolo. Webosaete ya IEC ke www.elections.org.za Karolo 20 e letlelela tshwanelo 12 ya go se amogiwe boagi Ga go na moagi ope yo a ka amogiwang boagi. Tshwanelo e e raya gore boagi bo ka se amogiwe mo baaging. Molao wa bo88 wa Boagi wa Aforikaborwa wa 1995 o letlelela makgetlho moo boagi bo ka busediwang kwa morago. Lefapha la Merero ya Selegae ke motshegetsi wa tshwanelo e. Go bona tshedimosetso e ntsi etela mo: www.dha.gov.za 10"